CELEX: 52008DP0472
Language: fi
Date: 2008-10-09 00:00:00
Title: Euroopan unionin tunnusten käyttö parlamentissa (työjärjestyksen uusi 202 a artikla) Euroopan parlamentin päätös 9. lokakuuta 2008 Euroopan unionin tunnusten käyttöä parlamentissa koskevan uuden 202 a artiklan lisäämisestä Euroopan parlamentin työjärjestykseen (2007/2240(REG))

15.1.2010   
            
            
               FI
            
            
               Euroopan unionin virallinen lehti
            
            
               CE 9/67
            
         Torstai 9. lokakuuta 2008Euroopan unionin tunnusten käyttö parlamentissa (työjärjestyksen uusi 202 a artikla)
   P6_TA(2008)0472
   Euroopan parlamentin päätös 9. lokakuuta 2008 Euroopan unionin tunnusten käyttöä parlamentissa koskevan uuden 202 a artiklan lisäämisestä Euroopan parlamentin työjärjestykseen (2007/2240(REG))
   2010/C 9 E/12
   
      Euroopan parlamentti, joka
   ottaa huomioon 11. heinäkuuta 2007 antamansa päätöslauselman hallitustenvälisen konferenssin (HVK) koollekutsumisesta (1) ja erityisesti sen 23 artiklan,
   ottaa huomioon puhemiehen 12. syyskuuta 2007 päivätyn kirjeen,
   pitää tärkeänä tunnuksia, jotka kytkevät kansalaiset Euroopan unioniin ja joilla rakennetaan eurooppalaista identiteettiä, joka täydentää jäsenvaltioiden kansallisia identiteettejä,
   ottaa huomioon sen tosiasian, että tunnukset ovat olleet käytössä yli 30 vuotta kaikissa Euroopan toimielimissä ja Eurooppa-neuvosto hyväksyi ne virallisesti vuonna 1985 (2),
   ottaa huomioon työjärjestyksen 201 ja 202 artiklan,
   ottaa huomioon perussopimus-, työjärjestys- ja toimielinasioiden valiokunnan mietinnön (A6-0347/2008);
   
               1.
            
            
               päättää muuttaa työjärjestystä jäljempänä esitetyllä tavalla;
            
         
               2.
            
            
               päättää, että muutos tulee voimaan sen hyväksymistä seuraavana päivänä;
            
         
               3.
            
            
               kehottaa puhemiestä välittämään tämän päätöksen tiedoksi neuvostolle ja komissiolle.
            
         
               NYKYINEN TEKSTI
            
            
               TARKISTUS
            
         
               
                  Tarkistus 1
               
            
         
               
                  Euroopan parlamentin työjärjestys
               
               
                  Osa XIII — Muita määräyksiä — 202 a artikla (uusi)
               
            
         
                
            
            
               
                  202 a artikla
               
               
                  
                     Euroopan unionin tunnukset
                  
               
               
                  
                     1.
                     
                     Parlamentti tunnustaa ja omaksuu seuraavat unionin tunnukset:
                  
               
               
                           —
                        
                        
                           
                              
                                 lippu, jossa on sinisellä pohjalla kahdentoista kultaisen tähden muodostama ympyrä,
                              
                           
                        
                     
                           —
                        
                        
                           
                              
                                 hymni, jonka perustana on ”Oodi ilolle” Ludwig van Beethovenin yhdeksännestä sinfoniasta,
                              
                           
                        
                     
                           —
                        
                        
                           
                              
                                 tunnuslause, joka on ”Moninaisuudessaan yhtenäinen”.
                              
                           
                        
                     
                  
                     2.
                     
                     Parlamentti viettää Eurooppa-päivää toukokuun 9 päivänä.
                  
               
               
                  
                     3.
                     
                     Lippua käytetään kaikissa parlamentin rakennuksissa ja virallisissa tilaisuuksissa. Lippua käytetään parlamentin jokaisessa kokoushuoneessa.
                  
               
               
                  
                     4.
                     
                     Hymni esitetään kunkin järjestäytymisistunnon ja muiden juhlaistuntojen alussa, erityisesti toivottamaan tervetulleiksi valtion tai hallitusten päämiehiä taikka tervehtimään uusia jäseniä unionin laajentumisten jälkeen.
                  
               
               
                  
                     5.
                     
                     Tunnuslausetta käytetään parlamentin virallisissa asiakirjoissa.
                  
               
               
                  
                     6.
                     
                     Puhemiehistö tarkastelee tunnusten muuta käyttöä parlamentissa. Puhemiehistö antaa tämän artiklan täytäntöönpanoa koskevat yksityiskohtaiset säännöt.
                  
               
            
         
      (1)  EUVL C 175 E, 10.7.2008, s. 347.
   
      (2)  Milanon Eurooppa-neuvosto 28. ja 29. kesäkuuta 1985.